**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 28 – 4 – 2025**

 **ΑΜΑΡΟΥΣΙΟΥ Αρ. Πρ.: 82**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

 **ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΤΗΣ**

**Κοινοποίηση: ΥΠΑΙΘΑ, Δ/νση Π. Ε. Β΄ Αθήνας, Το Δ. Σ. της Δ. Ο. Ε.,**

**Συλλόγους Εκπ/κών Π. Ε. της χώρας**

**ΨΗΦΙΣΜΑ**

**στήριξης στον Ν. Ρωμανό**

Στις 22 Απριλίου το Συμβούλιο Πλημμελειοδικών εξετάζει αίτημα για τη διακοπή της προφυλάκισης του Νίκου Ρωμανού και η πρόταση του εισαγγελέα Σωτήρη Μπουγιούκου είναι για παράταση της προφυλάκισής του για άλλους έξι μήνες. Προφανώς πρόκειται για πρόταση πολιτικής σκοπιμότητας και επιλεκτικής μεροληψίας, αφού δεν έχει προκύψει κανένα νέο επιβαρυντικό στοιχείο από την εξέταση των αντικειμένων του διαμερίσματος στους Αμπελόκηπους.

Η στοχοποίηση του Νίκου Ρωμανού με την έωλη αρχική  απόφαση προφυλάκισης για μισό αποτύπωμα σε μια σακούλα έχει συνέχεια με την τωρινή πρόταση του εισαγγελέα. Εισαγγελέα που είναι γνωστός από την πρόταση του για την πρωτόδικη απόφαση αθώωσης των τεσσάρων αστυνομικών που συμμετείχαν στη δολοφονία του Ζακ Κωστόπουλου και  την μετατροπή από κακούργημα σε πλημμέλημα της διώξης Φουρθιώτη, χρηματιζόμενου και εκβιαστή δημοσιογράφου της Ν.Δ..

Υποστηρίζουμε  το αίτημα για την άμεση αποφυλάκιση του Νίκου Ρωμανού και την παύση κάθε δίωξης σε βάρος του.

